b'\n_START_ARTICLE_\nVilla Malaparte\n_START_PARAGRAPH_\nVilla Malaparte (italiensk: Casa Malaparte eller Villa Malaparte) er en murvilla  p\xc3\xa5 \xc3\xb8stkysten av \xc3\xb8ya Capri utenfor Napolil. Den er et av de beste eksempler p\xc3\xa5 _NEWLINE_moderne italiensk samtidsarkitektur._NEWLINE_Huset ble unnfanget rundt 1937 av den velkjente italienske arkitekten Adalberto Libera (1903\xe2\x80\x9363) og bygget for journalisten Curzio Malaparte (1898\xe2\x80\x931957). Malaparte forkastet Liberas tegninger og bygde huset selv ved hjelp av en lokal murer, Adolfo Amitrano.\n_START_SECTION_\nBeskrivelse\n_START_PARAGRAPH_\nVila Malaparte er bygget av murstein, som en boks med \xc2\xabomvendte\xc2\xbb pyramideformede trapper som f\xc3\xb8rer til takerrassen. P\xc3\xa5 taket er det en frittst\xc3\xa5ende buet vegg i ulik h\xc3\xb8yde. P\xc3\xa5 stedet er det en farlig klippe, 32 meter over havoverfaten, med utsyn mot Salernobukta. Adgang til denne private eiendommen skjer enten til fots fra Capri by, eller med b\xc3\xa5t og en trapp, hugget ut i fjellet. Villaens interi\xc3\xb8r og eksteri\xc3\xb8r (spesielt takterrassen) er utf\xc3\xb8rlig omtalt i Jean-Luc Godards  film fra 1963, Contempt (Le M\xc3\xa9pris).\n_START_SECTION_\nRestaurering\n_START_PARAGRAPH_\nCasa Malaparte blr forlatt og neglisjert etter Malapartes d\xc3\xb8d i 1957. Den var utsatt for vandalisme og vind og v\xc3\xa6rs slitasje i mange \xc3\xa5r og ble alvorlig skadet, inklusiv ramponering av en vakker flislagt peis f\xc3\xb8r den virkelige restaureringen startet rundt 1990. Villaen ble gitt til Foundation Giorgio Ronchi i 1972._NEWLINE_Malapartes fillenev\xc3\xb8 Niccol\xc3\xb2 Rositani, er hovedsakelig ansvarlig for \xc3\xa5 sette villaen i beboelig stand. Mye av de opprinnelige m\xc3\xb8blene finnes fortsatt fordi de var for store til \xc3\xa5 bli fjernet. Et nedsunket badekar i marmor i hans elskerinnes soverom er fortsatt inntakt. Hans soverom og bibliotek er ogs\xc3\xa5 inntakt. Mange italienske bedriftseiere har gitt materialer til \xc3\xa5 sette villaen istand.\n_START_SECTION_\nTilgang\n_START_PARAGRAPH_\nVillaen kan ogs\xc3\xa5 n\xc3\xa5s ved \xc3\xa5 g\xc3\xa5 tvers over \xc3\xb8ya. De siste tyve minutters gange over privat eiendom som tilh\xc3\xb8rer The Ronchi Foundation. Det tar halvannen time \xc3\xa5 g\xc3\xa5 fra Bytorget i Capri (pizzaen) p\xc3\xa5 toppen av kabelbanen fra Marina Grande. Villaen kan ogs\xc3\xa5 n\xc3\xa5s fra sj\xc3\xb8en, bare n\xc3\xa5r sj\xc3\xb8en er rolig, og en m\xc3\xa5 klatre opp en lang og bratt trapp (99 trappetrinn). Malaparte ga sin venn og b\xc3\xa5tmann penger til \xc3\xa5 \xc3\xa5pne en restaurant som idag drives av b\xc3\xa5tmannens s\xc3\xb8nn. Det er den eneste restaurant. Den kan bare n\xc3\xa5s over en sti fra bytorget til pynten hvor Tiberius bygdte sitt palass, Villa Jovis._NEWLINE_Boken Malaparte: Casa Come Me (Et hus som jeg), redigert av Michael McDonough, inneholder tegninger og essays, bidrag fra mange prominente kunstnere og arkitekter, slike som James Wines, Tom Wolfe, Robert Venturi, Emilio Ambasz, Ettore Sottsass, Michael Graves, Willem Dafoe, Peter Eisenman, Wiel Arets og mange andre kunstnere og forfattere._NEWLINE_Boken Til Capri av Tron Jensen finner sted delvis ved Casa Malaparte.'